pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งช่วยเหลือชายชราวัย 74 ปี ร่างกายผอมซูบ ปั่นซาเล้งเก็บของเก่าขาย หารายได้เลี้ยงดูลูกชายพิการวัย 30 ปี ที่ จ.นนทบุรี
วันจันทร์ที่ 2 ตุลาคม 2560
รมว.พม. กําชับ จนท. เร่งช่วยเหลือชายชราวัย 74 ปี ร่างกายผอมซูบ ปั่นซาเล้งเก็บของเก่าขาย หารายได้เลี้ยงดูลูกชายพิการวัย 30 ปี ที่ จ.นนทบุรี
รมว.พม. กําชับ จนท. เร่งช่วยเหลือชายชราวัย 74 ปี ร่างกายผอมซูบ ปั่นซาเล้งเก็บของเก่าขาย หารายได้เลี้ยงดูลูกชายพิการวัย 30 ปี ที่ จ.นนทบุรี พร้อมเร่งช่วยเหลือครอบครัวผู้ด้อยโอกาสและประสบปัญหาทางสังคม ที่ จ.สิงห์บุรี
วันนี้ (2 ต.ค. 60) เวลา 08.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 725/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์กล่าวว่า จากกรณีชายชราวัย 74 ปี ร่างกายผอมซูบ มีอาชีพปั่นซาเล้งเก็บของเก่าขาย เพื่อหารายได้จุนเจือครอบครัวและเลี้ยงดูลูกชายวัย 30 ปี ที่พิการช่วยเหลือตัวเองไม่ได้ ที่ย่านท่าน้ํานนท์ จังหวัดนนทบุรี นั้น ตนได้กําชับให้พัฒนาสังคมและความมั่นคงของมนุษย์จังหวัดนนทบุรี (พมจ.นนทบุรี) พร้อมหน่วยงาน ที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริงและประเมินทางสังคมของครอบครัวดังกล่าว พร้อมให้การช่วยเหลือในเบื้องต้นตามภารกิจด้านผู้สูงอายุและคนพิการของกระทรวง พม. พร้อมมอบสิ่งของเครื่องใช้ที่จําเป็น อีกทั้ง ประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยของผู้ที่ป่วยอย่างใกล้ชิด นอกจากนี้ ให้คําปรึกษาแนะนําในเรื่องสวัสดิการสังคม เพื่อขอรับสิทธิตามกฎหมายตามความเหมาะสม เพื่อพัฒนาคุณภาพชีวิตที่ดีในระยะยาว รวมถึง ให้คําแนะนําปรึกษาแก่ครอบครัวในเรื่องการส่งเสริมการประกอบอาชีพ เพื่อสร้างรายได้ที่เพียงพอและมั่นคงในระยะยาวต่อไป
พลตํารวจเอก อดุลย์กล่าวเพิ่มเติมว่า สําหรับกรณีเด็กชายวัย 11 ปี ป่วยเป็นโรคไต และโรคแพ้ภูมิตัวเอง ไม่สามารถโดนแดดได้ แต่ต้องรับภาระเพียงลําพังดูแลแม่วัย 31 ปี ที่ป่วยเป็นโรคแพ้ภูมิตัวเอง นอนป่วยติดเตียง ไม่สามารถช่วยเหลือตัวเองได้ บ่อยครั้งที่เด็กชายต้องขาดเรียนหลายวัน เนื่องจากป่วยหนักไม่สามารถไปเรียนได้ และต้องดูแลผู้เป็นแม่ที่ป่วย ครอบครัวมีฐานะยากจน ที่อําเภอค่ายบางระจัน จังหวัดสิงห์บุรี นั้น ตนได้กําชับให้พัฒนาสังคมและความมั่นคงของมนุษย์จังหวัดสิงห์บุรี (พมจ.สิงห์บุรี) พร้อมหน่วยงานที่เกี่ยวข้องในพื้นที่ เร่งลงพื้นที่ เพื่อตรวจสอบข้อเท็จจริงและประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจ ด้านเด็กของกระทรวง พม. พร้อมมอบสิ่งของเครื่องใช้ที่จําเป็น อุปกรณ์ทางการศึกษา อีกทั้ง ประสานหน่วยงาน ที่เกี่ยวข้องในพื้นที่ช่วยเหลือดูแลในเรื่องการศึกษาของเด็กชายคนดังกล่าวอย่างต่อเนื่องในระยะยาว และช่วยเหลือดูแลในเรื่องการรักษาพยาบาลอาการป่วยของผู้ที่ป่วยอย่างใกล้ชิด รวมถึง ให้คําปรึกษาแนะนําในเรื่องสวัสดิการสังคม เพื่อขอรับสิทธิตามกฎหมายตามความเหมาะสม เพื่อพัฒนาคุณภาพชีวิตที่ดีในระยะยาว พร้อมร่วมกันหาแนวทาง การช่วยเหลือดูแลในระยะยาวต่อไป
รัฐบาลไทย-ข่าวทำเนียบรัฐบาล-เลขาธิการ กบข. คนใหม่ ชูวิสัยทัศน์นำ กบข. เทียบเท่ากองทุนบำนาญชั้นนำระดับโลก มั่นใจสมาชิกจะได้รับประโยชน์สูงสุด
วันจันทร์ที่ 3 สิงหาคม 2563
เลขาธิการ กบข. คนใหม่ ชูวิสัยทัศน์นํา กบข. เทียบเท่ากองทุนบํานาญชั้นนําระดับโลก มั่นใจสมาชิกจะได้รับประโยชน์สูงสุด
คณะกรรมการ กบข. มีมติแต่งตั้งนางศรีกัญญา ยาทิพย์ ให้ดํารงตําแหน่งเลขาธิการ กบข. คนใหม่ มีผลตั้งแต่วันที่ 1 สิงหาคมที่ผ่านมา โดยเลขาธิการ กบข. จะขับเคลื่อนภารกิจภายใต้วิสัยทัศน์ “กองทุนบํานาญไทย มาตรฐานกองทุนบํานาญโลก”
นางศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ หรือ กบข. เปิดเผยว่า ด้วยประสบการณ์การทํางานที่ กบข. มาเป็นระยะเวลากว่าสิบปี มั่นใจว่า กบข. เป็นกองทุนที่มีการบริหารจัดการที่ดี และคํานึงถึงผลประโยชน์ของสมาชิกเป็นสําคัญ โดยการรับตําแหน่งในครั้งนี้ได้นําเสนอวิสัยทัศน์ “กองทุนบํานาญไทย มาตรฐานกองทุนบํานาญโลก” ซึ่งเป็นการยกระดับมาตรฐานการดําเนินงานของ กบข. ให้โดดเด่นและได้รับการยอมรับอย่างกว้างขวางในระดับนานาชาติ ซึ่งภารกิจที่จะดําเนินการอยู่ภายใต้แผนยุทธศาสตร์ 3 ด้าน ได้แก่
1. แผนยุทธศาสตร์ด้านงานลงทุน มีเป้าหมายเพื่อสร้างผลตอบแทนยั่งยืนระยะยาว โดยจะทบทวนแผนจัดสรรสัดส่วนสินทรัพย์เชิงกลยุทธ์ในระยะยาว เพื่อกําหนดแนวทางสร้างผลตอบแทนยั่งยืนให้แก่สมาชิก และพัฒนาแผนทางเลือกการลงทุนให้แก่สมาชิก เช่น แผนทองคํา แผนตราสารทุนต่างประเทศ เป็นต้น
2. แผนยุทธศาสตร์ด้านงานสมาชิก มีเป้าหมายเพื่อทวีค่าเงินออมของสมาชิก สร้างความรู้สึกผูกพันกับ กบข. โดยจะขับเคลื่อนแผนงานด้วยการใช้ข้อมูล เสริมพลังด้วยฟินเทค (Fintech) สร้างคู่แฝดดิจิทัล และพัฒนาโปรแกรมประมาณการ (Simulation Programs) เพื่อให้สมาชิกตัดสินใจใช้บริการ กบข. ได้ตรงกับเป้าหมายการออมเงินเพื่อการเกษียณ พร้อมทั้งผลักดันแก้ไขร่าง พ.ร.บ. กบข. ให้มีผลบังคับใช้ เช่น เปิดโอกาสให้สมาชิกออมเพิ่มได้สูงสุดถึง 30% ของอัตราเงินเดือน เป็นต้น
3. แผนยุทธศาสตร์ด้านงานบริหารองค์กร มีเป้าหมายให้พนักงานผูกพันกับองค์กร ทุ่มเทเพื่อสมาชิก และผลักดัน กบข. ให้เป็นผู้นําด้านการลงทุนอย่างรับผิดชอบในระดับโลก พร้อมเป็นกองทุนบํานาญต้นแบบ ที่สามารถให้ความช่วยเหลือเชิงเทคนิคกับกองทุนบํานาญอื่นในประเทศและต่างประเทศได้
“ด้วยวิสัยทัศน์และภารกิจข้างต้น เชื่อมั่นว่าจะทําให้ กบข. สามารถเติบได้อย่างมั่นคงและยั่งยืน พร้อมทั้ง ยังเป็นกลไกสําคัญที่ช่วยให้สมาชิกบรรลุเป้าหมายการมีเงินเพียงพอในวัยเกษียณ และมีชีวิตที่มั่นคงได้อย่างแน่นอน” นางศรีกัญญากล่าว
เกี่ยวกับ กบข. กองทุนบําเหน็จบํานาญข้าราชการ (กบข.) จัดตั้งขึ้นตาม พ.ร.บ. กองทุนบําเหน็จบํานาญข้าราชการ พ.ศ. 2539 เพื่อเป็นหลักประกันการจ่ายบําเหน็จบํานาญและให้ประโยชน์ตอบแทนการรับราชการแก่ข้าราชการเมื่อออกจากราชการ ส่งเสริมการออมทรัพย์ของสมาชิก และจัดสวัสดิการและสิทธิประโยชน์อื่นให้แก่สมาชิก กบข. มีสถานะเป็นองค์กรของรัฐจัดตั้งขึ้นตามกฎหมายเฉพาะไม่มีสถานะเป็นส่วนราชการหรือรัฐวิสาหกิจ มีคณะกรรมการ กบข. เป็นผู้กําหนดนโยบาย ปัจจุบัน กบข. มีสมาชิกประมาณ 1 ล้านคน มีมูลค่าสินทรัพย์สุทธิประมาณ 1,000,000 ล้านบาท (ข้อมูล ณ 31 ก.ค. 2563)
สอบถามข้อมูลเพิ่มเติมสําหรับสื่อมวลชน :
ฝ่ายประชาสัมพันธ์องค์กร: รวิวรรณ ทิวาเจริญ (พลอย) 0-2636-1000 ต่อ 264 , raviwan@gpf.or.th
รัฐบาลไทย-ข่าวทำเนียบรัฐบาล-ผลการประชุมคณะกรรมการบริหารลูกเสือแห่งชาติ ครั้งที่ 5/2560
วันอังคารที่ 25 กรกฎาคม 2560
ผลการประชุมคณะกรรมการบริหารลูกเสือแห่งชาติ ครั้งที่ 5/2560
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ ในฐานะประธานกรรมการบริหารฯ เปิดเผยภายหลังเป็นประธานการประชุมคณะกรรมการบริหารลูกเสือแห่งชาติ ครั้งที่ 5/2560
ข่าวสํานักงานรัฐมนตรี 391/2560
ผลการประชุมคณะกรรมการบริหารลูกเสือแห่งชาติ ครั้งที่ 5/2560
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ ในฐานะประธานกรรมการบริหารฯ เปิดเผยภายหลังเป็นประธานการประชุมคณะกรรมการบริหารลูกเสือแห่งชาติ ครั้งที่ 5/2560 เมื่อวันจันทร์ที่ 24 กรกฎาคม 2560 ณ ห้องประชุมชั้น 6 อาคารสํานักงาน กศน.ว่า ที่ประชุมเห็นชอบให้สํานักงานลูกเสือแห่งชาติจัดงานเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร องค์ประมุขของคณะลูกเสือแห่งชาติ เนื่องในโอกาสวันเฉลิมพระชนมพรรษา65 พรรษา ในวันศุกร์ที่ 28 กรกฎาคมนี้ ทั้งในส่วนกลางและส่วนภูมิภาค และเห็นชอบการจัดประชุมสภาลูกเสือไทย ประจําปี2560ในวันจันทร์ที่31กรกฎาคม2560ณ โรงแรมมิราเคิล แกรนด์ คอนเวนชั่น
ม.ล.ปนัดดา ดิศกุลกล่าวว่า เนื่องในวันที่28กรกฎาคม2560เป็นวันเฉลิมพระชนมพรรษาสมเด็จพระเจ้าอยู่หัวมหาวชิราลงกรณ บดินทรเทพยวรางกูร องค์ประมุขของคณะลูกเสือแห่งชาติ เพื่อเป็นการแสดงความกตัญญูกตเวที และน้อมสํานึกในพระมหากรุณาธิคุณที่พระองค์ทรงมีพระเมตตาต่อพสกนิกรชาวไทย และเป็นการเฉลิมพระเกียรติเนื่องในโอกาสมหามงคลสมัยเฉลิมพระชนมพรรษานี้ อีกทั้งเป็นการปลูกจิตสํานึกให้ลูกเสือเนตรนารี ผู้บังคับบัญชาและบุคลากรทางการลูกเสือ มีความยึดมั่นในความจงรักภักดีต่อชาติ ศาสนา พระมหากษัตริย์
ที่ประชุมจึงเห็นชอบให้สํานักงานลูกเสือแห่งชาติกําหนดจัดงานเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร องค์ประมุขของคณะลูกเสือแห่งชาติ เนื่องในโอกาสวันเฉลิมพระชนมพรรษา65 พรรษา ในวันศุกร์ที่ 28 กรกฎาคม 2560 ทั้งในส่วนกลางและส่วนภูมิภาค ดังนี้
ส่วนกลาง:ลูกเสือจํานวน 182 กอง ประมาณ 7,280 คน จะเข้าร่วมพิธีถวายพระพรชัยมงคล ทบทวนคําปฏิญาณ และสวนสนามในเวลา 9.00 น. ณ บริเวณถนนหน้ากระทรวงศึกษาธิการ จากนั้นจะแยกย้ายกันไปร่วมกิจกรรมบําเพ็ญประโยชน์ และจิตอาสา
ส่วนภูมิภาค:สถานศึกษาและหน่วยงานทุกสังกัดในกระทรวงศึกษาธิการ ร่วมจัดโครงการเฉลิมพระเกียรติทุกจังหวัด เพื่อเชิญชวนให้ลูกเสือ เนตรนารี ทุกประเภท ทุกเหล่า ผู้บังคับบัญชาลูกเสือ ผู้บําเพ็ญประโยชน์ ลูกเสือชาวบ้าน และสโมสรลูกเสือทั่วประเทศ ร่วมจัดงานเฉลิมพระเกียรติโดยพร้อมกัน ประกอบด้วยพิธีต่าง ๆ อาทิ พิธีทางศาสนา 5 ศาสนา พิธีถวายพระพรชัยมงคลและถวายพระราชกุศล การเดินสวนสนาม กล่าวคําปฏิญาณตน กิจกรรมบําเพ็ญประโยชน์ และจิตอาสา โดยสํานักงานลูกเสือแห่งชาติจะสนับสนุนงบประมาณให้จังหวัดละ 50,000 บาท
นอกจากนี้ ที่ประชุมได้เห็นชอบ "การจัดประชุมสภาลูกเสือไทย ประจําปี2560"ในวันจันทร์ที่31กรกฎาคม2560ณ โรงแรมมิราเคิล แกรนด์ คอนเวนชั่น กรุงเทพฯ โดยนายกรัฐมนตรี ในฐานะสภานายกสภาลูกเสือไทย ได้มอบหมายให้ พล.อ.อ.ประจิน จั่นตอง รองนายกรัฐมนตรี อุปนายกสภาลูกเสือไทย เป็นประธานเปิดงานในเวลา9.00น. ซึ่งสาระสําคัญของการจัดประชุมในปีนี้ ที่ประชุมจะได้รับทราบรายงานผลการดําเนินงานประจําปีของสํานักงานลูกเสือแห่งชาติ และร่วมกันกําหนดนโยบายเพื่อความมั่นคงในการลูกเสือ รวมทั้งนโยบายและยุทธศาสตร์การดําเนินงานของสภาลูกเสือไทย โดยในปีนี้จะเชิญศึกษาธิการภาค ศึกษาธิการจังหวัดผู้อํานวยการสํานักงานเขตพื้นที่การศึกษาประถมศึกษา/มัธยมศึกษา เข้าร่วมประชุมเพิ่มเติมด้วย
บัลลังก์ โรหิตเสถียร: สรุป/รายงาน
อิทธิพล รุ่งก่อน: ถ่ายภาพ
รัฐบาลไทย-ข่าวทำเนียบรัฐบาล-กรมบัญชีกลาง ปิด ! รับลงทะเบียน ร้านค้า “ชิมช้อปใช้” เฟสแรกแล้ว ร้านค้า Walk in สมัครเข้าร่วมกว่า 9.7 หมื่นร้านค้า
วันพฤหัสบดีที่ 17 ตุลาคม 2562
กรมบัญชีกลาง ปิด ! รับลงทะเบียน ร้านค้า “ชิมช้อปใช้” เฟสแรกแล้ว ร้านค้า Walk in สมัครเข้าร่วมกว่า 9.7 หมื่นร้านค้า
กรมบัญชีกลางเปิดเผยตัวเลขผู้ประกอบการร้านค้าที่ร่วมมาตรการ “ชิมช้อปใช้” หลังจากปิดรับลงทะเบียนเมื่อวันที่ 15 ต.ค.62 จํานวน 97,655 ร้านค้า เกินเป้าหมายที่กระทรวงการคลังกําหนด โดยเป็นร้านค้ารายใหม่ที่ Walk in เข้ามาลงทะเบียน
กรมบัญชีกลางเปิดเผยตัวเลขผู้ประกอบการร้านค้าที่ร่วมมาตรการ “ชิมช้อปใช้” หลังจากปิดรับลงทะเบียนเมื่อวันที่ 15 ต.ค.62 จํานวน 97,655 ร้านค้า เกินเป้าหมายที่กระทรวงการคลังกําหนด โดยเป็นร้านค้ารายใหม่ที่ Walk in เข้ามาลงทะเบียน ย้ํา ! ผู้ได้รับสิทธิ์แล้วให้รีบไปจับจ่ายซื้อสินค้าและบริการกับร้านค้าที่เข้าร่วมมาตรการ เพื่อไม่ให้ เสียสิทธิ์และกระตุ้นเศรษฐกิจตามนโยบายรัฐบาล
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า กรมบัญชีกลางได้ปิดรับลงทะเบียนผู้ประกอบการร้านค้า เข้าร่วมมาตรการ ชิมช้อปใช้ แล้ว หลังจากที่ขยายระยะเวลาลงทะเบียนถึงวันที่ 15 ต.ค.62 โดยเป็นร้านค้ารายใหม่ที่ Walk in เข้ามาลงทะเบียน จํานวน 97,655 ร้านค้า ซึ่งสูงกว่าเป้าหมายที่กระทรวงการคลังกําหนด (ไม่รวมร้านค้าธงฟ้าประชารัฐที่มี App ถุงเงินเดิมอยู่แล้วกว่า 50,000 ร้านค้า ซึ่ง ธ.กรุงไทยได้อัพเดท App ถุงเงินเวอร์ชั่นใหม่ให้อัตโนมัติ และร้านค้าประชารัฐที่ติดตั้งเครื่อง EDC อีกกว่า 30,000 ร้านค้า) แบ่งเป็นร้านค้าที่อยู่ในเขตกรุงเทพมหานคร จํานวน 14,587 ร้านค้า และร้านค้าที่กระจายอยู่ตามจังหวัดต่าง ๆ จํานวน 83,068 ร้านค้า สําหรับผู้ที่ลงทะเบียนและได้รับสิทธิ์แล้ว ขอให้รีบไปใช้สิทธิ์กระเป๋า G-Wallet 1 (ใช้จ่าย 1,000 บาท ในจังหวัดที่เลือกลงทะเบียน) ภายในวันที่กําหนดเพื่อรักษาสิทธิ์ให้สามารถใช้จ่ายต่อไปได้จนจบมาตรการ ในวันที่ 30 พ.ย.62 กรณีที่ใช้สิทธิ์กระเป๋า G-Wallet 2 (เติมเงินเพื่อใช้จ่ายในจังหวัดที่ไม่ใช่จังหวัดในทะเบียนบ้าน เพื่อรับเงินคืน 15%) ภายใน 14 วัน แต่ไม่ได้ใช้สิทธิ์กระเป๋า G-Wallet 1 ถึงแม้กระเป๋า G-Wallet 1 จะถูกระงับสิทธิ์ แต่สิทธิ์ในกระเป๋า G-Wallet 2 ยังสามารถเติมเงินเพิ่มและใช้ได้ต่อจนถึง 30 พ.ย. 62
“ขณะนี้กรมบัญชีกลางได้โอนเงินค่าสินค้าและบริการให้กับร้านค้าที่เข้าร่วมมาตรการ “ชิมช้อปใช้” เป็นเงินทั้งสิ้น 8,281.8 ล้านบาท แบ่งเป็น ร้านค้าที่ได้สิทธิ์จากกระเป๋า G-Wallet 1 จํานวน 8,169 ล้านบาท และร้านค้าที่ได้สิทธิ์จากกระเป๋า G-Wallet 2 จํานวน 112.8 ล้านบาท หากจําแนกเป็นประเภท จะแบ่งเป็นประเภท “ชิม” เป็นเงิน 1,179.5 ล้านบาท ประเภท “ช้อป” เป็นเงิน 4,646 ล้านบาท ประเภท “ใช้” เป็นเงิน 111 ล้านบาท และร้านค้าทั่วไป เป็นเงิน 2,345.3 ล้านบาท (ข้อมูล ณ วันที่ 15 ต.ค. 62)” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-กรมบัญชีกลางทำความเข้าใจการจ่ายเงิน ช.ค.บ
วันพุธที่ 22 สิงหาคม 2561
กรมบัญชีกลางทําความเข้าใจการจ่ายเงิน ช.ค.บ
กรมบัญชีกลางชี้แจงหลักเกณฑ์การจ่ายเงินและเรียกคืนเงินช่วยค่าครองชีพผู้รับเบี้ยหวัดบํานาญที่ได้รับเกินสิทธิหรือโดยไม่มีสิทธิ ย้ําให้ส่วนราชการช่วยตรวจสอบเพื่อลดปัญหาการร้องเรียนและฟ้องร้องต่อศาล
นางญาณี แสงศรีจันทร์ โฆษกกรมบัญชีกลาง เปิดเผยว่า ผู้ได้รับหรือมีสิทธิได้รับเงินเบี้ยหวัด บํานาญปกติ หรือบํานาญพิเศษ หากเข้ารับราชการหรือกลับเข้ารับราชการหรือเข้าทํางาน หรือกลับเข้าทํางานในส่วนราชการส่วนกลาง ส่วนภูมิภาค หรือส่วนท้องถิ่น จะไม่มีสิทธิได้รับเงินช่วยค่าครองชีพผู้รับเบี้ยหวัดบํานาญ (ช.ค.บ.) เนื่องจากเงิน ช.ค.บ. เป็นเงินช่วยเหลือผู้รับเบี้ยหวัดบํานาญตามพระราชกฤษฎีกาเงินช่วยค่าครองชีพผู้รับเบี้ยหวัดบํานาญ พ.ศ. 2521 และที่แก้ไขเพิ่มเติม ซึ่งปรับเพื่อให้สอดคล้องกับสภาวะทางเศรษฐกิจและค่าครองชีพที่มีการปรับตัวเพิ่มสูงขึ้น ดังนั้น เมื่อผู้รับเงินเบี้ยหวัด บํานาญปกติ หรือบํานาญพิเศษ กลับเข้ารับราชการจะทําให้ได้รับเงินเดือน ค่าจ้าง ซึ่งสอดคล้องกับสภาวะทางเศรษฐกิจและค่าครองชีพในขณะนั้น ดังนั้น กรณีดังกล่าวหากยังได้รับเงิน ช.ค.บ. ย่อมไม่สอดคล้อง กับเจตนารมณ์ของกฎหมายและเป็นการได้รับเงินซ้ําซ้อน กรณีที่กรมบัญชีกลางตรวจสอบพบข้อมูลการได้รับเงิน ช.ค.บ. เกินสิทธิหรือได้รับไปโดยไม่มีสิทธิดังกล่าว เนื่องจากมีการนําระบบอิเล็กทรอนิกส์เข้ามาใช้ในการดําเนินการตรวจสอบ
โฆษกกรมบัญชีกลาง กล่าวเพิ่มเติมว่า กรณีดังกล่าวจึงต้องงดจ่ายเงิน ช.ค.บ. และเรียกคืนเงินที่ได้รับไปโดยไม่มีสิทธิ ทําให้ผู้ที่ถูกงดจ่ายและเรียกเงินคืนมีการร้องเรียนและฟ้องคดีต่อศาลปกครอง ทั้งนี้ ศาลปกครองได้มีคําพิพากษาที่มีข้อเท็จจริงเช่นเดียวกันในหลายคดีว่า การงดจ่ายเงินและการเรียกเงินที่รับไปโดยไม่มีสิทธิคืนคลัง กรมบัญชีกลางสามารถกระทําได้โดยชอบด้วยกฎหมาย ตัวอย่าง กรณี นาย ก. ผู้ได้รับเบี้ยหวัด กลับเข้ารับราชการ เป็นข้าราชการส่วนท้องถิ่น ได้รับเงินเดือนจากทางราชการแล้วยังคงรับเบี้ยหวัดต่อไป ต่อมาได้ย้ายประเภทเป็นรับบํานาญปกติเหตุทดแทน บําเหน็จดํารงชีพ และ เงิน ช.ค.บ. เมื่อตรวจพบกรณีดังกล่าว จึงต้องงดเบิกบํานาญปกติ บําเหน็จดํารงชีพ และเงิน ช.ค.บ. พร้อมทั้งเรียกเงินที่ นาย ก. ได้รับไปตั้งแต่วันที่กลับเข้ารับราชการส่งคืนคลังตามคําพิพากษาของศาลปกครอง เป็นต้น
เพื่อป้องกันปัญหาการร้องเรียนและการฟ้องร้องคดีซึ่งจะเกิดขึ้นในอนาคต จึงขอความร่วมมือส่วนราชการตรวจสอบข้อมูลข้าราชการที่บรรจุใหม่ว่าเป็นผู้รับหรือมีสิทธิรับเงินเบี้ยหวัด บํานาญและเงิน ช.ค.บ. จากทางราชการอยู่ก่อนหรือไม่ และสําหรับข้าราชการที่ได้รับเงินเบี้ยหวัด บํานาญและเงิน ช.ค.บ. จากทางราชการอยู่ ขอให้แจ้งส่วนราชการต้นสังกัดที่รับเงินและส่วนราชการที่กลับเข้ารับราชการให้รับทราบถึงการรับเงินประเภทดังกล่าว เพื่อให้ส่วนราชการที่เกี่ยวข้องพิจารณาและงดเบิกจ่ายเงินที่ไม่มีสิทธิได้รับได้ในทันที
รัฐบาลไทย-ข่าวทำเนียบรัฐบาล-นายกรัฐมนตรีระบุไม่เห็นด้วยกับการระงับคำสั่งแต่งตั้งโยกย้ายข้าราชการตำรวจทั้งหมด
วันอังคารที่ 27 มิถุนายน 2560
นายกรัฐมนตรีระบุไม่เห็นด้วยกับการระงับคําสั่งแต่งตั้งโยกย้ายข้าราชการตํารวจทั้งหมด
นายกรัฐมนตรีระบุไม่เห็นด้วยกับการระงับคําสั่งแต่งตั้งโยกย้ายข้าราชการตํารวจทั้งหมด
วันนี้ (27 มิถุนายน 2560) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีการระงับคําสั่งแต่งตั้งโยกย้ายข้าราชการตํารวจ ว่า เป็นเรื่องที่ไม่สมควรกระทํา ถ้าจะระงับคําสั่งแต่งตั้งโยกย้ายข้าราชการตํารวจทั้งหมด เพราะจะกระทบต่อตํารวจที่ไม่มีปัญหาในการแต่งตั้ง ซึ่งต้องให้ความเป็นธรรม และคุ้มครอง คํานึงถึงสิทธิของผู้ได้รับการแต่งตั้งโยกย้ายด้วย ส่วนกรณีที่มีปัญหาในการแต่งตั้งต้องไปสอบสวน ดําเนินการแก้ไขปัญหาให้ตรงจุด ให้ดูเป็นกรณี และต้องแยกแยะให้ออก เพื่อไม่ให้กระทบต่อตํารวจที่ไม่มีปัญหาในการแต่งตั้งโยกย้าย
สําหรับการปฏิรูปสํานักงานตํารวจแห่งชาติ นายกรัฐมนตรีกล่าวว่า รัฐบาลให้ความสําคัญ และได้แต่งตั้งคณะกรรมการเพื่อทําหน้าที่ปฏิรูปตํารวจ โดยแต่งตั้งจากบุคคลทุกภาคส่วน ตอนนี้อยู่ในขั้นตอนการพิจารณาของฝ่ายกฎหมาย แต่ยังไม่สามารถเปิดเผยรายละเอียดได้ โดยคณะกรรมการที่รัฐบาลแต่งตั้งจะต้องทํางานให้สอดคล้องกับคณะทํางานภายในของสํานักงานตํารวจแห่งชาติ โดยจะเน้นปฏิรูปองค์กรสํานักงานตํารวจ ปฏิรูปกฎหมาย และปฏิรูปบุคลากร และได้สั่งการให้รองนายกรัฐมนตรีรับไปดําเนินการแล้ว พร้อมกับขอเวลาในการดําเนินการเพื่อความรอบคอบ เพราะจะมีผลกระทบในระยะยาว
------------------------------------
รัฐบาลไทย-ข่าวทำเนียบรัฐบาล-บีโอไอแนะธุรกิจลงทุนในอุซเบกิสถาน
วันอังคารที่ 5 กุมภาพันธ์ 2562
บีโอไอแนะธุรกิจลงทุนในอุซเบกิสถาน
บีโอไอแนะผู้ประกอบการไทยไปลงทุนในสาธารณรัฐอุซเบกิสถาน หลังเปิดเสรีทางการค้าและการลงทุน และเน้นกระตุ้นการลงทุนจากต่างประเทศในปีนี้ พร้อมแนะอุตสาหกรรมที่จะเป็นโอกาสแก่นักลงทุนไทย เตรียมแผนจัดทัพบริษัทไทยไปดูลู่ทางการลงทุน
นายชูวงศ์ ตั้งคุณสมบัติ ผู้อํานวยการกองส่งเสริมการลงทุนไทยในต่างประเทศ สํานักงานคณะกรรมการส่งเสริมการลงทุน (บีโอไอ) เปิดเผยภายหลังการหารือกับนายจัมชิด ซาฟาร็อฟ (MR. JAMSHID SAFAROV)กงสุลผู้ทําหน้าที่ตัวแทนกงสุลใหญ่ณ สถานกงสุลใหญ่ สาธารณรัฐอุซเบกิสถานประจําประเทศไทยถึงแผนการส่งเสริมการลงทุนไทยในประเทศอุซเบกิสถาน ซึ่งในปีนี้รัฐบาลอุซเบกิสถานจะผลักดันให้เป็นปีที่มีการกระตุ้นการลงทุน หลังจากที่ได้เริ่มเปิดเสรีทางการค้าการลงทุนมากขึ้น และในปีที่ผ่านมา2561ก็เป็นปีแห่งการส่งเสริมผู้ประกอบการในด้านเทคโนโลยีและแนวคิดนวัตกรรม
“หลังจากที่อุซเบกิสถานได้เปิดเสรีทางเศรษฐกิจมากขึ้น และมีการปฏิรูปกฎหมายเพื่อให้เอื้อต่อการลงทุนจากต่างชาติมากขึ้น อุซเบกิสถานจึงอยากเชิญชวนนักลงทุนไทยที่มีศักยภาพเข้าไปลงทุน เพื่อให้เกิดการพัฒนาเศรษฐกิจในมิติด้านการสร้างงาน การเพิ่มประสิทธิภาพการผลิต การพัฒนาคน และการพัฒนาเทคโนโลยี ซึ่งอุซเบกิสถานก็มีมาตรการส่งเสริมการลงทุนในรูปแบบต่างๆ เช่น การให้เช่าที่ดินในอัตราที่ต่ํา การยกเว้นภาษีอากรขาเข้าเครื่องจักร การยกเว้นภาษีเงินได้นิติบุคคล เป็นต้น ” นายชูวงศ์กล่าว
นายชูวงศ์ กล่าวถึงโอกาสการลงทุนของนักลงทุนไทยในอุซเบกิสถานด้วยว่าบริษัทไทยมีความพร้อมด้านเทคโนโลยีและการบริหารหลายด้าน เช่นปิโตรเคมี อาหารสินค้าเกษตร สิ่งทอ ท่องเที่ยว ในขณะที่อุซเบกิสถานมีความอุดมสมบูรณ์ด้านทรัพยากรทางธรรมชาติ ได้แก่ ก๊าซธรรมชาติ ฝ้ายผักและผลไม้ บีโอไอจึงมองว่า มีอุตสาหกรรมหลายด้านที่น่าสนใจ เช่น อุตสาหกรรมสิ่งทอและเครื่องนุ่งห่มอุตสาหกรรมผักและผลไม้แปรรูป อุตสาหกรรมบรรจุภัณฑ์อุตสาหกรรมพลังงาน ปิโตรเคมี และเคมีภัณฑ์ อุตสาหกรรมท่องเที่ยว บริการและโรงแรม
นอกจากนี้ อุซเบกิสถานยังเป็นประเทศที่ตั้งอยู่ในกลางภูมิภาคเอเชียกลาง จึงสะดวกต่อการขนส่งสินค้าและบริการออกไปยังตลาดประเทศเพื่อนบ้าน เช่น คาซัคสถานคีร์กีซสถาน เตริร์กเมนิสถาน รวมถึงตลาดรัสเซียตอนใต้อีกด้วย
“ที่ผ่านมา ในปี 2559บีโอไอเคยจัดทีมงานด้านวิชาการเดินทางไปศึกษาลู่ทางการลงทุนในประเทศอุซเบกิสถาน รวมทั้งได้พบปะหารือกับหน่วยงานภาครัฐและเอกชนของอุซเบกิสถาน และได้รวบรวมข้อมูลต่างๆ จัดทําเป็นรายงานฉบับสมบูรณ์ไว้ให้นักลงทุนไทยนําไปศึกษาในเบื้องต้น ดังนั้นในปีนี้2562บีโอไอ โดยกองส่งเสริมการลงทุนไทยในต่างประเทศ จึงมีแผนที่จะพานักลงทุนไทยในอุตสาหกรรมเป้าหมาย เช่น กลุ่มอาหารแปรรูป กลุ่มพลังงาน กลุ่มสิ่งทอ กลุ่มโรงแรม เดินทางไปศึกษาหาลู่ทางการลงทุนในอุซเบกิสถานอีกครั้งซึ่งครั้งนี้ภาคเอกชนไทยจะได้เห็นศักยภาพของอุซเบกิสถานในเชิงลึกได้อย่างแท้จริง สามารถนําไปวิเคราะห์เพื่อตัดสินใจลงทุนในอนาคตต่อไป” นายชูวงศ์กล่าว
*********************************************************************
รัฐบาลไทย-ข่าวทำเนียบรัฐบาล-ขั้นตอนลงทะเบียนอบรมต่อใบขับขี่ออนไลน์ในช่วงสถานการณ์การแพร่ระบาดของไวรัสโควิด-19 เป็นอย่างไร ??
วันเสาร์ที่ 20 มิถุนายน 2563
ขั้นตอนลงทะเบียนอบรมต่อใบขับขี่ออนไลน์ในช่วงสถานการณ์การแพร่ระบาดของไวรัสโควิด-19 เป็นอย่างไร ??
ขั้นตอนลงทะเบียนอบรมต่อใบขับขี่ออนไลน์ เป็นอย่างไร ??
Q : ขั้นตอนลงทะเบียนอบรมต่อใบขับขี่ออนไลน์ในช่วงสถานการณ์การแพร่ระบาดของไวรัสโควิด-19 เป็นอย่างไร ??
A : ขั้นตอนที่ 1. เข้าไปที่ www.dlt-elearning.com กดปุ่ม “ลงทะเบียนเข้ารับการอบรม”
ขั้นตอนที่ 2. ชมวิดีโอการอบรมตามที่เลือก เมื่อรับชมวิดีโอจนจบ ให้คลิกที่ปุ่ม "ขั้นตอนสุดท้าย"
ขั้นตอนที่ 3. ยืนยันตัวตนโดยกรอกข้อมูลเลขบัตรประจําตัวประชาชน และเลขที่ใบอนุญาตขับรถเพื่อรับผลการอบรม จากนั้นคลิกที่ปุ่ม "เสร็จสิ้น"
ขั้นตอนที่ 4. ตรวจสอบผลการอบรม ที่หน้าแรกของเว็บไซต์ คลิกที่ปุ่ม "ตรวจสอบสถานะการอบรมออนไลน์" จากนั้นกรอกเลขบัตรประจําตัวประชาชน และคลิกที่ปุ่ม "ตรวจสอบสถานะ"
ขั้นตอนที่ 5. นําผลการอบรมติดต่อสํานักงานขนส่งทุกแห่งทั่วประเทศ เพื่อเข้ารับการทดสอบสมรรถภาพของร่างกายและออกใบอนุญาตขับรถได้ภายในระยะเวลา 90 วัน นับแต่วันที่ผ่านการอบรม
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  28 สิงหาคม 2561
วันศุกร์ที่ 31 สิงหาคม 2561
สรุปข่าวการประชุมคณะรัฐมนตรี  28 สิงหาคม 2561
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์ จันทร์โอชา นายกรัฐมนตรี บันทึกเทปสปอตโทรทัศน์กิจกรรม สัปดาห์ส่งเสริมพระพุทธศาสนา เนื่องในเทศกาลมาฆบูชา ประจำปี 2562
วันอังคารที่ 19 กุมภาพันธ์ 2562
คํากล่าว พลเอก ประยุทธ์ จันทร์โอชา นายกรัฐมนตรี บันทึกเทปสปอตโทรทัศน์กิจกรรม สัปดาห์ส่งเสริมพระพุทธศาสนา เนื่องในเทศกาลมาฆบูชา ประจําปี 2562
คํากล่าว
พลเอก ประยุทธ์ จันทร์โอชา นายกรัฐมนตรี
บันทึกเทปสปอตโทรทัศน์กิจกรรมสัปดาห์ส่งเสริมพระพุทธศาสนา
เนื่องในเทศกาลมาฆบูชา ประจําปี 2562
พี่น้องพุทธศาสนิกชนชาวไทยที่รัก
วันมาฆบูชา เป็นวันสําคัญทางพระพุทธศาสนา หรือเรียกว่า วันจาตุรงคสันนิบาต
เป็นวันที่องค์สมเด็จพระสัมมาสัมพุทธเจ้าทรงแสดงโอวาทปาติโมกข์ ซึ่งเป็นหลักธรรมอันประเสริฐแก่พระภิกษุสงฆ์ที่มาประชุมพร้อมกันโดยมิได้นัดหมาย วันมาฆบูชาจึงเป็นวันที่พุทธศาสนิกชนจะได้พร้อมกันใจกันบําเพ็ญความดีให้ถึงพร้อม ทําจิตใจตนเองให้บริสุทธิ์ผ่องใส และปฏิบัติศาสนกิจต่างๆ เพื่อน้อมรําลึกถึงพระพุทธคุณแห่งองค์พระสัมมาสัมพุทธเจ้า
เนื่องในโอกาสวันมาฆบูชา วันขึ้น 15 ค่ํา เดือน 3 ซึ่งปีนี้ตรงกับวันที่ 19 กุมภาพันธ์ รัฐบาลขอเชิญชวนพุทธศาสนิกชน ร่วมใจปฏิบัติบูชาพระรัตนตรัย ด้วยการทําบุญ ตักบาตร ฟังพระธรรมเทศนา เวียนเทียน กระทําความดี ละเว้นความชั่ว เพื่อความสุข ความเจริญ ความเป็นสิริมงคลแก่ตนเองพร้อมทั้งครอบครัว และร่วมกันสืบสานพระพุทธศาสนาให้ดํารงอยู่คู่สังคมไทยอย่างยั่งยืนตลอดไป ขอบคุณครับ
...............
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-อนุทิน ย้ำเหตุทะเลาะวิวาทในโรงพยาบาลเป็นเรื่องจิตสำนึก ไม่สมควรเกิดขึ้น
วันพุธที่ 13 พฤศจิกายน 2562
อนุทิน ย้ําเหตุทะเลาะวิวาทในโรงพยาบาลเป็นเรื่องจิตสํานึก ไม่สมควรเกิดขึ้น
รองนายกรัฐมนตรีและรัฐมนตรีว่าการสาธารณสุข ย้ําเหตุทะเลาะวิวาทในโรงพยาบาลเป็นเรื่องจิตสํานึก ไม่สมควรเกิดขึ้น ชี้เป็นคดีอาญา ไม่มีการเจรจา ไม่มีการยอมความอย่างแน่นอน
วันนี้ (13 พฤศจิกายน 2562) ที่สํานักงานหลักประกันสุขภาพแห่งชาติ จังหวัดนนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการสาธารณสุข ให้สัมภาษณ์ถึงกรณีมีผู้ก่อเหตุทะเลาะวิวาทในโรงพยาบาล ว่า เรื่องนี้โรงพยาบาลและกระทรวงสาธารณสุขเป็นผู้เสียหาย สิ่งที่กระทรวงสาธารณสุขทําได้คือการแจ้งความร้องทุกข์ เรื่องการก่อเหตุความไม่สงบในสถานที่ราชการ การทําให้ทรัพย์สินราชการเสียหาย ขัดขวางการดําเนินงานของเจ้าหน้าที่ แพทย์พยาบาลที่กําลังให้การช่วยเหลือผู้ป่วย ทั้งนี้ ขอเน้นย้ําไม่ว่าจะทะเลาะอะไรกันมา ทุกอย่างต้องจบที่หน้าโรงพยาบาล จะเอาเข้ามาในโรงพยาบาลไม่ได้
“โรงพยาบาลเป็นที่รักษาคนเจ็บคนป่วย การเข้ามาตีกันเป็นสิ่งที่ไม่ถูกต้องเลย จะตีกันหรืออะไรก็แล้วแต่ ก็ตีกันข้างนอก การมาที่โรงพยาบาลเพื่อมารักษา และไม่ต้องถามหาว่าใครผิดใครถูก อยู่ฝ่ายไหนเรารักษาหมด ไม่ควรเข้ามาตีกันในนี้” นายอนุทินกล่าว
นายอนุทินกล่าวต่อว่า กระทรวงสาธารณสุข คงไม่จําเป็นต้องเพิ่มมาตรการป้องกันอะไรแล้ว เพราะเรื่องนี้เป็นเรื่องจิตสํานึก ไม่สมควรที่จะมาตีกันในโรงพยาบาล หรือห้องฉุกเฉิน ที่มีคนไข้ คนทํางานอยู่จํานวนมาก สําหรับการป้องกันไม่ให้เกิดเหตุซ้ําเป็นหน้าที่กระทรวงมหาดไทย สํานักงานตํารวจแห่งชาติ ที่ต้องมาดูแลความสงบเรียบร้อยของโรงพยาบาล
ด้านนายแพทย์สุขุม กาญจนพิมาย ปลัดกระทรวงสาธารณสุข กล่าวว่า จะไม่มีการเจรจา ไม่มีการยอมความอย่างแน่นอน กระทรวงสาธารณสุขชัดเจนเรื่องนโยบายความปลอดภัย มีหนังสือถึงผู้ว่าราชการทุกจังหวัดว่าการก่อเหตุทะเลาะวิวาทในโรงพยาบาลเป็นคดีอาญาที่ยอมความกันไม่ได้ ถ้าใครยอมความจะมีความผิดตามมาตรา 157 เรื่องการละเว้นการปฏิบัติหน้าที่
*********************************** 13 พฤศจิกายน 2562